จากกรณีที่นางนิภารัตน์ แซ่โล้วอายุ 30 ปี ชาวอ.แสวงหาจ.อ่างทอง ต้องทนทุกข์ทรมานกับเต้านมที่ใหญ่ผิดปกติและมีน้ำหนักเกือบ 30 กิโลกรัม มิหนำซ้ำต้องมาป่วยเป็นโรคไซนัสและต่อมทอนซิลอักเสบ จึงไม่สามารถหายใจทางจมูกได้ ต้องอาศัยปากช่วยหายใจแทน แถมยังไม่สามารถผ่าตัดเต้านมได้เพราะฐานะทางบ้านยากจน ตามที่เสนอข่าวไปแล้วนั้นเกี่ยวกับเรื่องนี้ นางนิภารัตน์ กล่าวว่า หลังจากที่สื่อมวลชนนำเสนอข่าวได้มีชาวบ้านมาให้กำลังใจเป็นจำนวนมาก และล่าสุด รพ.จุฬาลงกรณ์ได้โทรศัพท์ติดต่อให้ตนไปที่โรงพยาบาลในวันที่ 21 สิงหาคมนี้ โดยแพทย์จะทำการรักษาอาการและจะดูแลอาการต่างๆ"เมื่อคืนที่ผ่านมา เกิดอาการเจ็บที่บริเวณเต้านมทั้งสองอีก จนทำให้นอนไม่หลับ ขณะเดียวกันโพรงจมูกก็อุดตันหมดแล้ว เนื่องจากเป็นไซนัส ดังนั้นจึงต้องผ่าตัดเพียงอย่างเดียว ในส่วนของต่อมทอนซิลนั้นก็โตวันโตคืนจนใกล้จะถึงลิ้นไก่อยู่แล้ว แถมยังมีกลิ่นเหม็นและมีหนองไหลออกมาตลอดเวลา ทำให้รับประทานอาหารไม่ค่อยได้ เวลาพูดมากๆ ก็ต้องหยุด เพราะจะมีอาการเหนื่อยและเจ็บทั้งคอและเต้านม" นางนิภารัตน์ กล่าวพร้อมทั้งร้องไห้
นางนิภารัตน์ แซ่โล้วอายุ 30 ปี มีน้ําหนักเกือบกี่กิโลกรัม 
30